مفيش شك انه اسقاط صريح علي مصر متمثلة في باب الحجازي في الفترة ما قبل ثورة يناير و الظروف الوصلت الشعب لها مرورا بفترة المتاسلمين ده للان في الجزء الي وصلتلة في الرواية .. طبعا حسني مبارك متمثلا في سيد خطاب .. و الاسلاميين متمثلين في امام الجامع الذي لم يحصل علي اي تعليم رسمي يؤهلة للخطابة بس بيردد البيتكتبلة طول ما بيلم الناس حوالية و بيامنلة الحماية حتي الجزء ال بيخرج فية من السجن ... مصطفي الرفاعي متمثلا في الشاب البسيط التائه في زحام الحياة ما بين مسؤليتة اتجاه عيلته و احلامة البسيطة انة يعيش كما يريد الا ان يألف الحياة الاجبر عليها ... سعيد الرفاعي الذي يختلف قلبا و قالبا عن اخية، الشاب المنطوي الذي انساق لامام متشدد يفسر الدين من وجهة نظر متشددة تميل للتكفير اكثر من اي شئ اخر ... ادم السناري متمثلا في الشاب الثوري ذو الشعارات .. بصراحة هي مباشرة بزيادة و للاسف مللت الاعمال ال من الموضوع دة حاليا لانها منتشرة جدا سواء في الادب او التلفزيون ... و لكن الكاتب اختار بذكاء الفترة البتدور احداث الرواية فيها ، في اواخر السبعينات الي بتتزامن مع خروج الشاه من ايران و قيام الدولة الاسلامية فيها .. و اعلان دولة إسرائيل في فلسطين عشان يرجع من خلالها صوت الاسلاميين و تشتد شوكتهم بعد ان كادوا ينتهوا في عهد السادات من كثرة التيارات المحيطه بهم في ذلك الوقت و تكون دي القضيه الى وجدوا لنفسهم بها وجود تاني .. و بكده يكمل الاسقاط الي الكاتب عايزه و يقدر يشرح وجهة نظرة من خلال امثلة و ده في حد ذاتة ذكاء .. و بصراحة الحوار العبقري اللي بيدور بين نادية هانم و زوجها الاقطاعي البيمثل طبقة معينة ايضا و البيلخص حوار دائر كلنا بنسمعه و بنكون جزء فيه بشكل او باخر ... منتظرة اشوف النهاية ازاي من وجهة نظر الكاتب
reviews (hotels, books, movies, products and a few airlines)